Diari Oficial de la Generalitat Valenciana


Sumari del DOGV 7837, del 26-07-2016 (2016/5416)

Notificació de la sentència dictada en el procediment de guarda i custòdia número 1494/2014.
--------------------------------------------------------------------------------------------

### Dades del document

Número de DOGV
:   7837

Data del DOGV
:   26-07-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/5416


Organisme emissor
:   Jutjat de Primera Instància Número 6 d'Elx

Tipus de document
:   Edicte

Notificació de la sentència dictada en el procediment de guarda i custòdia número 1494/2014. [2016/5416]  
Judici: família, guarda, custòdia o aliments fill menor no matrimonial no consensuat número 001494/2014.  
Part demandant: Ana Rosa Páez Cuello.  
Part demandada: Trond Bodtker i ministeri fiscal.  
Sobre: guarda, custòdia o aliments de fills menors no matrimonials no consensuats.  
En el judici a què es fa referència s'ha dictat la sentència de data 30 de juny de 2016, que té la dispositiva que, literalment, és com segueix:  
  
«Dispositiva  
Estime la demanda de mesures de fills extramatrimonials contenciosa interposada per Ana Rosa Páez Cuello, representada per la procuradora la senyora Mateu García, contra Trond Bodtker, i adopte les següents mesures respecte de la filla menor d'edat, F. B.:  
1. La filla menor, sotmesa a la pàtria potestat d'ambdós progenitors, quedarà sota la guarda i custòdia de la mare. Cada progenitor haurà de mantindre informat l'altre sobre l'evolució escolar, social i sanitària de la filla, sempre que el progenitor no la puga obtindre per ell mateix Els professionals que s'ocupen dels menors estan obligats a subministrar, tant al pare com a la mare, qualsevol informació que els sol·liciten sobre el seu fill, atés que ambdós són titulars de la pàtria potestat. Així mateix, s'haurà de demanar el consentiment de l'altre progenitor (que s'entendrà atorgat si no mostra la seua oposició en els 10 dies naturals següents a la notificació fefaent) o comptar amb l'autorització judicial prèvia per als canvis de residència que, com a resultat de la distància, impedisquen o dificulten el règim de visites, per als canvis de col·legi, orientació educativa, religiosa o laica, tractaments mèdics o psicològics transcendents, sobretot de cirurgia estètica i, en general, qualsevol alteració que afecte de manera important la vida dels menors.  
  
2. Es fixa com a règim de visites a favor del pare:  
El pare es podrà comunicar per via telefònica amb la seua filla amb absoluta llibertat i flexibilitat sense que per això puga interferir en la vida quotidiana i escolar de la menor, ni en la vida privada de la mare amb qui comparteix domicili, i sempre dins d'hores prudencials.  
El pare podrà tindre en companyia seua la menor dos dies a la setmana, dimarts i dijous, de 17.30 hores a 20.00 hores, en presència d'altres persones que supervisen les visites; sense establir un règim de visites a vacances de Nadal, Setmana Santa i vacances estivals.  
3. S'assenyala la quantitat de cinc-cents euros (500 ?) com a pensió per a aliments a favor de la filla menor, quantitat que el demandat ingressarà els primers cinc dies de cada mes en el compte assenyalat per l'actora i que s'actualitzarà anualment d'acord amb les variacions de l'índex de preus al consum, i cada progenitor haurà d'abonar el 50 % de les despeses extraordinàries que puga ocasionar el menor, entre les quals no s'inclouen les despeses de matrícula escolar, llibres i material escolar o roba, ja que aquestes són despeses ordinàries, d'acord amb la definició jurídica d'aliments establida en l'article 142 del Codi Civil, segons el qual a més d'entendre per aliments l'imprescindible per al suport, habitació, vestit i assistència mèdica de l'alimentista, aquestes comprenen també l'educació i instrucció de l'alimentista.  
  
Quant a les activitats extraescolars o d'oci, de caràcter no necessari o no recomanades com a reforç pel col·legi o per prescripció o consell mèdic o psicològic, només s'hauran d'assumir al 50 % les que es realitzen de comú acord entre els progenitors, sent-ne en cas contrari assumit el pagament d'aquestes per qui haja decidit la realització de l'esmentada activitat. En tot cas, les despeses extraordinàries que no tinguen caràcter urgent hauran de ser consentides per ambdós progenitors, i s'entén que l'altre consent en la realització de la despesa quan, notificada la intenció de realitzar-la i el seu import, amb els documents corresponents, per qualsevol mitjà fefaent, deixa transcórrer el termini de 10 dies sense mostrar-hi oposició. Si hi ha discrepància entre les parts sobre la procedència de la despesa, s'haurà de sotmetre a la decisió judicial. Només les de caràcter urgent i necessari es poden realitzar sense el consentiment o l'autorització judicial previs.  
4. No s'aprecien motius per a imposar les costes processals a cap dels litigants.  
Notifiqueu aquesta resolució a les parts i feu-los saber que, contra aquesta interlocutòria, s'hi pot interposar un recurs d'apel·lació mitjançant la presentació d'un escrit de preparació del recurs davant d'aquest tribunal dins del termini de 20 dies hàbils comptadors des de l'endemà de la notificació, en què l'apel·lant ha d'exposar les al·legacions en les quals basa la impugnació, a més d'esmentar la resolució contra la qual s'apel·la i les decisions que s'impugnen (art. 458 LECn). D'acord amb la disposició addicional 15a de la Llei Orgànica del Poder Judicial (LO 1/2009, que modifica la LO 6/1985), la part que interpose un recurs contra aquesta resolució haurà de constituir, com a requisit indispensable per a la tramitació, un dipòsit de 50 euros en el compte de dipòsits i consignacions d'aquest jutjat. Queden eximits de la constitució del dipòsit per a recórrer aquells que tinguen reconegut el dret d'assistència jurídica gratuïta (DA 15a LO 6/1985, d'1 de juliol, del Poder judicial).  
  
Incloeu-ne l'original en el llibre de sentències i poseu un testimoniatge d'aquesta resolució en les actuacions.  
Aquesta és la meua sentència, jutjant d'acord amb el dret, que pronuncie, mane i firme.  
Publicació. L'estenc jo, el lletrat de l'Administració Justícia, per a fer constar que a continuació es publica la sentència dictada, mitjançant la notificació a les parts. En done fe.»  
  
Atés que es desconeix el domicili o la residència actuals de la part demandada, de conformitat amb el que disposen els articles 156.4 i 164 de la Llei 1/2000, d'Enjudiciament Civil, s'ha ordenat publicar aquest edicte en el Diari Oficial de la Comunitat Valenciana, per a dur a efecte la diligència de notificació de sentència a Trond Bodtker.  
  
  
Elx, 7 de juliol de 2016.- El lletrat de l'Administració de Justícia: Francisco Javier García Navarro.